‘กองทุนไทย’แห่ซบฮ่องกงให้ดอกเบี้ยดี
กองตราสารหนี้สบช่องเงินฝากฮ่องกงดอกเบี้ยดี แบ่งเงินลงทุนผสมหุ้นกู้เอกชนและพันธบัตรไทย บลจ.แอสเซท พลัส6 เดือน คาด 2.9% ต่อปี
21 ส.ค. 2554

กองตราสารหนี้สบช่องเงินฝากฮ่องกงดอกเบี้ยดี แบ่งเงินลงทุนผสมหุ้นกู้เอกชนและพันธบัตรไทย บลจ.แอสเซท พลัส6 เดือน คาด 2.9% ต่อปี
นายวิน อุดมรัชตวนิชย์ รองกรรมการผู้จัดการ และหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซท พลัส กล่าวว่า บริษัทอยู่ระหว่างเสนอขายกองทุนเปิดแอสเซท พลัสทวี




ทรัพย์ 1 ซึ่งเปิดขายเป็นรอบระยะเวลา โดยในรอบนี้จะลงทุนในตราสารหนี้เอกชนไทย 40% เช่น บริษัท เอเชี่ยน พร็อพเพอร์ตี้ (AP) บริษัท บัตรกรุงไทย (KTC) บริษัท เอเซียเสริมกิจลีสซิ่ง (ASK) และอีก 60% ลงทุนในเงินฝากธนาคาร Deutsche Bank และ Barclays ในฮ่องกง อายุประมาณ 6 เดือน โดยคาดว่าผลตอบแทนหลังหักค่าใช้จ่ายอยู่ที่ 2.90% ต่อปี 
“การกระจายสัดส่วนการลงทุนไปยังธนาคารในฮ่องกงทำให้มีโอกาสได้รับผลตอบแทนเพิ่มขึ้น” นายวิน กล่าว
บลจ.แอสเซท พลัส ให้ข้อมูลเพิ่มเติมว่าอัตราดอกเบี้ยเงินฝากธนาคารทั้งสองแห่งอยู่ที่ 3.4% และ 3.75% ขณะที่ตราสารหนี้เอกชนไทยให้ดอกเบี้ยระหว่าง 3.153.20% ต่อปี 
ทั้งนี้ ในช่วงนี้ยังมี บลจ.แห่งอื่นๆ ที่ออกกองทุนตราสารหนี้ โดยแบ่งเงินลงทุนบางส่วนไปลงทุนเงินฝากธนาคารในฮ่องกง เพื่อเพิ่มผลตอบแทนให้กับกองทุน เช่น บลจ.ไทยพาณิชย์ ออกกองทุนตราสารหนี้ ระยะเวลา 3 เดือน 2 กองทุน โดยกองทุนที่ลงทุนตั๋วเงินคลังในประเทศคาดว่าจะให้ผลตอบแทน 2.2% ต่อปี ขณะที่กองทุนที่แบ่งเงิน 45% ไปฝากธนาคารในฮ่องกง คาดว่าจะให้ผลตอบแทนได้ถึง 2.6% ต่อปี